
COMUNICAT 

04.06.2014
privind pregatirea  participanților la piața de energie electrică pentru respectarea prevederilor Regulamentului (UE) nr. 543/2013 al Comisiei Europene
În data de 14 iunie 2013, a fost adoptat Regulamentul (UE) nr. 543/2013 al Comisiei Europene privind transmiterea și publicarea datelor pe piețele energiei electrice și de modificare a anexei I la Regulamentul (CE) nr. 714/2009 al Parlamentului European și al Consiliului,  document care stabilește setul minim comun de date referitoare la producerea, transportul și consumul energiei electrice care trebuie puse la dispoziția participanților la piață și care prevede cerințe referitoare la colectarea și publicarea centralizată a respectivelor date.
Regulamentul prevede obligația publicării tuturor acestor informații pe o platformă unică, care va fi operată în cadrul Rețelei europene a operatorilor de sisteme de transport de energie electrică

ENTSO-E și care va fi operațională la începutul anului 2015.  
Având în vedere aplicabilitatea directă a legislației europene de tip Regulament asupra părților implicate în funcționarea piețelor de energie electrică din țarile membre, participanții la piața de energie electrică din România au obligația să își pregătească structurile necesare furnizarii corecte, complete și la timp a informațiilor referite în Regulament. 

Prin intermediul prezentului comunicat de presa, ANRE reamintește participanților la piața de energie electrică obligațiile ce le revin conform Regulamentului mai sus amintit și le solicită să ia toate măsurile pentru îndeplinirea acestor obligații la termenele stabilite.  
Menționăm că Regulamentul (UE) nr. 543/2013 se găsește publicat la domeniul Energie electrică de la pagina de internet a ANRE www.anre.ro și poate fi consultat la secțiunea Legislație, rubricile Legislație UE/Electricitate.
Direcţia comunicare, cooperare şi relaţia cu Parlamentul
	Str. Constantin Nacu nr. 3, sector 2, Bucureşti, telefon: 021/311.22.44, fax: 021/312.43.65, mail: anre@anre.ro;

pagină de internet: www.anre.ro 

